
ประกาศองค์การบริหารส่วนตำบลกุดบง
เรื่อง   แผนการพัฒนาพนักงานส่วนตำบล  ลูกจ้าง  และพนักงานจ้าง  
ขององค์การบริหารส่วนตำบลกุดบง
.........................................................


ด้วยองค์องค์การบริหารส่วนตำบลกุดบง ได้มีการจัดทำแผนพัฒนาพนักงานส่วนตำบลลูกจ้างประจำ   และพนักงานจ้าง เพื่อเป็นแนวทางในการพัฒนาพนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลกุดบง สำหรับเพิ่มพูนความรู้  ทักษะ  ทัศนคติที่ดี  มีคุณธรรมและจริยธรรม  อันจะทำให้การปฏิบัติหน้าที่ของพนักงานส่วนตำบล  ลูกจ้างประจำ  และพนักงานจ้าง  เป็นไปอย่างมีประสิทธิภาพและประสิทธิผล


อาศัยอำนาจตามความในข้อ 13 แห่งประกาศคณะกรรมการพนักงานส่วนตำบล จังหวัดหนองคายส่วนที่   3  เรื่อง  การพัฒนาพนักงานส่วนตำบล  ลงวันที่  24  ตุลาคม  พ.ศ.  2545  องค์การบริหารส่วนตำบลกุดบง จึงกำหนดแนวทางการพัฒนาพนักงานส่วนตำบล  ลูกจ้างประจำ  และพนักงานจ้าง ไว้ดังนี้
1.1  การพัฒนาพนักงานส่วนตำบลสายงานนักบริหาร

(1)   สนับสนุนให้เข้ารับการฝึกอบรมและสัมมนาในด้านความรู้เกี่ยวกับการบริหารงาน และ

การปฏิบัติราชการอย่างน้อยปีละ  1  หลักสูตร

(2)  สนับสนุนให้เข้ารับการศึกษาดูงาน หรือสัมมนาพื่อเพิ่มพูนประสบการณ์และพัฒนาวิสัยทัศน์ในการ

กำหนดนโยบาย และการพัฒนาผู้ใต้บังคับบัญชา อย่างน้อยปีละ  1  ครั้ง

(3)  ส่งเสริมและสนับสนุนให้เข้ารับการศึกษาต่อให้มีคุณวุฒิสูงขึ้น

(4)  สนับสนุนให้เข้ารับการปฏิบัติธรรม การฝึกจิต-สมาธิ ตามหลักศาสนาที่ตนเองนับถือปีละ 1 ครั้ง
(5)  สนับสนุนให้เข้ารับการฝึกทักษะด้านเทคโนโลยีสารสนเทศ เพื่อนำมาปรับใช้กับการ

บริหารงานได้อย่างมีประสิทธิภาพ รวดเร็ว และคุ้มค่า เกิดประโยชน์สูงสุดต่อประชาชนอย่างน้อยปีละ  1  หลักสูตร

      
(6)  ส่งเสริมการทดสอบสมรรถนะ การปฏิบัติราชการอย่างน้อยปีละ 2 ครั้ง 
1.2  การพัฒนาพนักงานส่วนตำบลสายงานผู้ปฏิบัติ

                
(1)   สนับสนุนให้เข้ารับการฝึกอบรมและสัมมนาในด้านความรู้เกี่ยวกับการปฏิบัติราชการในหน้าที่ที่รับผิดชอบ และการปฏิบัติตนในการให้บริการประชาชนอย่างน้อยปีละ 1 หลักสูตร

(2)  สนับสนุนให้เข้ารับการศึกษาดูงาน เพื่อเพิ่มพูนประสบการณ์และพัฒนาวิสัยทัศน์ในการ

กำหนดนโยบาย และการพัฒนาผู้ใต้บังคับบัญชา อย่างน้อยปีละ  1  ครั้ง

(3)  ส่งเสริมและสนับสนุนให้เข้ารับการศึกษาต่อให้มีคุณวุฒิสูงขึ้น

(4)  สนับสนุนให้เข้ารับการปฏิบัติธรรม การฝึกจิต-สมาธิ ตามหลักศาสนาที่ตนเองนับถือ
(5)  สนับสนุนให้เข้ารับการฝึกทักษะด้านเทคโนโลยีสารสนเทศ เพื่อนำมาปรับใช้กับการ

บริหารงานได้อย่างมีประสิทธิภาพ รวดเร็ว และคุ้มค่า เกิดประโยชน์สูงสุดต่อประชาชนอย่างน้อยปีละ                      1  หลักสูตร

       
(6)  สนับสนุนให้มีจัดสรรงบประมาณเพื่อดำเนินการจัดหาเครื่องมืออุปกรณ์ในการปฏิบัติหน้าที่ราชการให้เพียงพอกับปริมาณงาน และทันยุคทันสมัยอยู่เสมอ เพื่อประสิทธิภาพในการให้บริการประชาชน


       
(7) จัดให้มีการประชุมเพื่อซักซ้อมการปฏิบัติหน้าที่ราชการ และเสริมสร้างความรู้ ความเข้าใจในอำนาจหน้าที่ของแต่ละส่วนราชการ อย่างน้อยเดือนละ  1  ครั้ง

       
(8) สนับสนุนการทดสอบสมรรถนะ การปฏิบัติราชการอย่างน้อยปีละ 2 ครั้ง
1.3  การพัฒนาลูกจ้าง

       
(1)   สนับสนุนให้เข้ารับการฝึกอบรมและสัมมนาในด้านความรู้เกี่ยวกับการปฏิบัติราชการในหน้าที่ที่รับผิดชอบ และการปฏิบัติตนในการให้บริการประชาชนอย่างน้อยปีละ 1 หลักสูตร

(2)  ส่งเสริมและสนับสนุนให้เข้ารับการศึกษาต่อให้มีคุณวุฒิสูงขึ้น

(3)  สนับสนุนให้เข้ารับการฝึกทักษะด้านเทคโนโลยีสารสนเทศ เพื่อนำมาปรับใช้กับการ

บริหารงานได้อย่างมีประสิทธิภาพ รวดเร็ว และคุ้มค่า เกิดประโยชน์สูงสุดต่อประชาชนอย่างน้อยปีละ  1  หลักสูตร

       
(4) สนับสนุนการทดสอบสมรรถนะ การปฏิบัติราชการอย่างน้อยปีละ 2 ครั้ง
๑.๔ การพัฒนาพนักงานส่วนตำบล และลูกจ้างผู้ได้รับการบรรจุแต่งตั้งใหม่ หรือเปลี่ยนสายงาน

(1)  จัดให้มีการปฐมนิเทศ และฝึกอบรมด้านการปฏิบัติหน้าที่ ระเบียบ กฎหมาย ขั้นตอนและวิธีการทำงานของราชการ รวมทั้งโครงสร้างองค์กร ความรู้เกี่ยวกับพื้นที่ในการปฏิบัติงาน

(2)  จัดให้มีการทดลองการปฏิบัติงาน ภายใต้การกำกับดูแลและสอนงานอย่างใกล้ชิดของ

ผู้บังคับบัญชา หรือผู้ได้รับมอบหมายจากประธานกรรมการบริหาร

(3)  จัดให้มีการทดลอบความรู้ด้านระเบียบ กฎหมาย และขั้นตอนการปฏิบัติหน้าที่ราชการ

เป็นระยะ เพื่อกระตุ้นให้ผู้ได้รับการบรรจุและแต่งตั้งใหม่ มีการค้นคว้าศึกษาในเรื่องที่เกี่ยวข้องกับหน้าที่ของตนเองอย่างสม่ำเสมอ



(4) ทดสอบสมรรถนะ การปฏิบัติราชการอย่างน้อยปีละ 1 ครั้ง ก่อนมีคำสั่งบรรจุแต่งตั้งหรือเปลี่ยนสายงาน

ประกาศ  ณ  วันที่    28  เดือน  กันยายน   พ.ศ.   2563




               (นายไพฑูรย์  นาเหนือ)




       นายกองค์การบริหารส่วนตำบลกุดบง
